
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky III. ÚS 641/2017-19 Ústavný súd Slovenskej republiky na neverejnom zasadnutí senátu 25. októbra 2017 predbežne prerokoval sťažnosť
,
, zastúpeného
advokátskou kanceláriou Ondrejka & Partners, s. r. o. advokátska kancelária, J. Kozáčeka 5, Zvolen, vo veci namietaného porušenia základných práv podľa čl. 46 ods. 1, čl. 1 ods. 1 a čl. 50 ods. 3 Ústavy Slovenskej republiky, základných práv podľa čl. 36 ods. 1 a čl. 40 ods. 3 Listiny základných práv a slobôd a práv podľa čl. 6 ods. 1 a 3 písm. c) Dohovoru o ochrane
ľudských
práv
a
základných
slobôd
uznesením
Úradu
špeciálnej
prokuratúry Generálnej prokuratúry Slovenskej republiky č. k VII/1 Gv 140/14/1000-49 z 31. marca 2017 a takto rozhodol: Konanie o sťažnosti
zastavuje. Odôvodnenie: I.
Ústavnému súdu Slovenskej republiky (ďalej len „ústavný súd“) bola 5. júna 2017 doručená sťažnosť
,
(ďalej len „sťažovateľ“),
vo veci namietaného porušenia základných práv podľa čl. 46 ods. 1, čl. 1 ods. 1 a čl. 50 ods. 3 Ústavy Slovenskej republiky, základných práv podľa čl. 36 ods. 1 a čl. 40 ods. 3
Listiny základných práv a slobôd a práv podľa čl. 6 ods. 1 a 3 písm. c) Dohovoru o ochrane ľudských práv a základných slobôd. Na základe argumentácie uvedenej v sťažnosti sťažovateľ žiadal, aby ústavný súd po prijatí jeho sťažnosti na ďalšie konanie nálezom takto rozhodol: „Základné práva
na súdnu a inú právnu ochranu podľa čl. 46
ods. 1 Ústavy Slovenskej republiky v spojení s čl. 1 ods. 1 Ústavy Slovenskej republiky a čl. 36 ods. 1 Listiny základných práv a slobôd, na obhajobu podľa čl. 50 ods. 3 Ústavy Slovenskej republiky a čl. 40 ods. 3 Listiny základných práv a slobôd, a na spravodlivé súdne konanie podľa čl. 6 ods. 1 a 6 ods. 3 písm. c) Dohovoru o ochrane ľudských práv a základných slobôd uznesením Úradu špeciálnej prokuratúry Generálnej prokuratúry Slovenskej republiky č. k. VII/1 Gv 140/14/1000-49 zo dňa 31. 03. 2017 porušené boli. Uznesenie Úradu špeciálnej prokuratúry, Generálnej prokuratúry Slovenskej republiky č. k. VII/1 Gv 140/14/1000-49 zo dňa 31. 03. 2017 sa zrušuje a vec vracia Úradu špeciálnej prokuratúry Generálnej prokuratúry Slovenskej republiky na ďalšie konanie. Ukladá Úradu špeciálnej prokuratúry Generálnej prokuratúry Slovenskej republiky povinnosť uhradiť
trovy konania vo výške 374,81 Eur (slovom
tristosedemdesiatštyri eur a osemdesiatjeden centov) na účet advokáta - spoločnosti Ondrejka & Partners, s.r.o. advokátska kancelária vedený v , číslo účtu: (IBAN):
, VS: 32011 do 15 dní
od právoplatnosti tohto nálezu.“ Sťažovateľ doručil 28. septembra 2017 ústavnému súdu podanie označené ako „Podanie (späťvzatie sťažnosti)“. V predmetnom podaní uviedol: „Vzhľadom na to, že ústavnou sťažnosťou napadnuté uznesenie prokurátorky Úradu špeciálnej prokuratúry, Generálnej prokuratúry Slovenskej republiky č. k. VII/1 Gv 140/14/1000-49 zo dňa 31. 03. 2017 bolo uznesením Generálnej prokuratúry SR sp. zn. XVI/2 Pz 53/17/1000 - 6 zo dňa 20. 07. 2017 zrušené, týmto Ústavnému súdu Slovenskej republiky oznamujem, že beriem v zmysle § 54 zákona o organizácií ústavného súdu ústavnú sťažnosť zo dňa 02. 06. 2017 v celom rozsahu späť a žiadam, aby súd konanie zastavil. Náhradu trov konania si neuplatňujem.“

II. Podľa § 54 ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) ak sťažovateľ vezme svoju sťažnosť späť, ústavný súd konanie o nej zastaví okrem prípadu, ak ústavný súd rozhodne, že späťvzatie sa nepripúšťa, najmä ak sťažnosť smeruje proti takému právoplatnému rozhodnutiu, opatreniu alebo inému zásahu, ktoré mimoriadne závažným spôsobom porušujú základné práva alebo slobody sťažovateľa. Ústavný súd preskúmal predloženú sťažnosť sťažovateľa, jej prílohy, ako aj jeho podanie doručené ústavnému súdu 28. septembra 2017 týkajúce sa späťvzatia sťažnosti, a dospel k záveru, že v danom prípade nie sú dôvody na to, aby rozhodol tak, že späťvzatie nepripúšťa. Na tomto základe ústavný súd konanie o sťažnosti sťažovateľa podľa § 54 zákona o ústavnom súde zastavil. Vzhľadom na legálnu konštrukciu § 36 ods. 1 a 2 zákona o ústavnom súde, ako aj na doterajší priebeh konania bolo bez právneho významu rozhodovať osobitným výrokom o nepriznaní náhrady trov konania účastníkom konania. P o u č e n i e : Proti tomuto rozhodnutiu nemožno podať opravný prostriedok. V Košiciach 25. októbra 2017

Zdroj: KAUZIS.SK – https://www.kauzis.sk/judikatura/r/ECLI:SK:USSR:2017:3.US.641.2017.1 (dáta aktuálne k 10. 11. 2026). Záväzné je znenie zverejnené súdom.




